ହରଭଙ୍ଗାଃ(ଚିତ୍ତ ରଞ୍ଜନ ସିଂ)ବୌଦ୍ଧଜିଲ୍ଲା ହରଭଙ୍ଗା ବ୍ଲକ ଚାରିଛକ ସ୍ଥିତ ଠିଡିକାଯୋର ଠାରେ ଶ୍ରୀ ଜଗନ୍ନାଥ ମହାପ୍ରଭୁଙ୍କ ରଥଯାତ୍ରା ପାଇଁ ପ୍ରସ୍ତୁତି ବୈଠକ। ରଥ ମହୋତ୍ସବ କମିଟି ସଭାପତି ତଥା ଦେବୋତ୍ତର ଅଧିକାରୀ ତହସିଲଦାର ଶମ୍ଭୁଭୂଷଣ ମିଶ୍ର ଙ୍କ ସଭାପତିତ୍ୱ ରେ ହରଭଙ୍ଗା ବ୍ଲକ ପରିସରରେ କୋଭିଡ଼ କଟକଣା ଆଧାରରେ ସୀମିତ ସଂଖ୍ୟକ ସଭ୍ୟ ଙ୍କୁ ନେଇ ଅନୁଷ୍ଠିତ ହୋଇଯାଇଛି। ବୈଠକ ରେ ସମ୍ମାନିତ ଅତିଥି ଭାବେ ହରଭଙ୍ଗା ବିଡ଼ିଓ ନୀଳକଣ୍ଠ ବେହେରା ,ଅତିରିକ୍ତ ତହସିଲଦାର ହରିଓମ ଭୋଇ, ଏସ. ଆଇ ପୁରୁଣାକଟକ ଥାନା ଧବଳେଶ୍ବର ମିଶ୍ର, ସହକାରୀ ଯନ୍ତ୍ରୀ ଅର୍ଜୁନ ଗଡନାୟକ ପ୍ରମୁଖ ଯୋଗଦାନ ଦେଇଥିଲେ ।
ଗତବର୍ଷ ରଥଯାତ୍ରା ଆୟବ୍ୟୟ ହିସାବ ସହିତ ବିବରଣୀ ସମ୍ପାଦକ ବାମଦେବ ଦାଶ ଉପସ୍ଥାପନ କରିଥିଲେ। ପୂର୍ବବର୍ଷ ଭଳି ଚଳିତ ବର୍ଷ ଦେବୋତ୍ତର ଅଧିକାରୀ ଗଜପତି ଦାୟିତ୍ବ ନିର୍ବାହ କରିବା ପାଇଁ ସ୍ଥିର କରାଗଲା। କୋଭିଡ଼ି କଟକଣା ଯୋଗୁଁ ରଥଯାତ୍ରା ନୀତି ମନ୍ଦିର ପରିସରରେ ସମାପନ ସହିତ କଟକଣା କୋହଳ ହେଲେ ପୂର୍ବ ପରି ରଥଯାତ୍ରା କରାଯିବାକୁ ନିଷ୍ପତ୍ତି କରାଗଲା। ମୁଖ୍ୟତଃ ପାଣ୍ଠି ସଂଗ୍ରହ, ସ୍ନାନପୁର୍ଣିମା,ବନକଲାଗି,ମହାପ୍ରସାଦ ପ୍ରସ୍ତୁତି ସମ୍ବନ୍ଧ ରେ ଆଲୋଚନା ହୋଇଥିଲା। ବୈଠକରେ ରଥ ମହୋତ୍ସବ କମିଟି ଉପସଭାପତି ଦିଲ୍ଲୀପ ସାହୁ, କଯ୍ୟକାରୀ ସଭାପତି କୃଷ୍ଣଚନ୍ଦ୍ର ମଲ୍ଲିକ , ଅର୍ଜୁନ କହଁର,ସୁବାସ ପ୍ରଧାନ, ସ୍ୱପ୍ନେଶ୍ୱର ଯାନି ପ୍ରମୁଖ ଅଂଶଗ୍ରହଣ କରିଥିଲେ।
ଯାଜପୁରଃ(ଆନନ୍ଦ ଚନ୍ଦ୍ର ସାହୁ) ଦୈନିକ ଖବର କାଗଜ ପ୍ରଗତିବାଦୀର ପ୍ରତିଷ୍ଠାତା ପ୍ରଦ୍ୟୁମ୍ନବଳଙ୍କ ୮୮ ତମ ଜୟନ୍ତୀ ପ୍ରଦ୍ୟୁମ୍ନବଳ ସ୍ମୃତି ସଂସଦ ପକ୍ଷରୁ ଯାଜପୁର ଟାଉନରେ ପାଳିତ ହୋଇଯାଇଛି ,ସ୍ମୃତି ସଂସଦର ସଭାପତି ଶିଶିର ନାୟକଙ୍କ ସଭାପତିତ୍ୱରେ ଅନୁଷ୍ଠିତ ଏହି କାର୍ଯ୍ୟକ୍ରମରେ ଗ୍ଲୋବାଲ ପିିସ ଫାଉଣ୍ଡେସନର ଅଧ୍ୟକ୍ଷ ଡା ରାଜକିଶୋର ପଣ୍ଡା,ଜିଲା ସୂଚନା ଓ ଲୋକସଂପର୍କ ଅଧିକାରୀ ସନ୍ତୋଷ କୁମାର ସେଠୀ ପ୍ରମୁଖ ଯୋଗ ଦେଇ ସ୍ୱର୍ଗତ ବଳଙ୍କ ଜୀବନାଦର୍ଶ ସଂପର୍କରେ ଆଲୋଚନା କରିଥିଲେ ତାଙ୍କର ନିର୍ଭିକ ସାମ୍ବାଦିକତା କୁ ଆଜିର ପିଢ଼ି ଗ୍ରହଣ କରିବାର ଆବଶ୍ୟକତା ରହିଛି ବୋଲି ମତପ୍ରକାଶ ପାଇଥିଲା । ଏହି ଅବସରରେ ବିଭିନ୍ନ ସଂଗଠନ ଓ ବହୁ ବୁଦ୍ଧିଜିବି ଯୋଗ ଦେଇଥିଲେ ।
